钦定古今图书集成/明伦汇编/闺媛典/第215卷 > 王师孔妾韩氏
## 钦定古今图书集成/明伦汇编/闺媛典/第215卷 > 王师孔妾韩氏

按《彰德府志》：韩氏，诸生王师孔妾。师孔无子，娶氏，仅
生一女。复娶杨氏，方妊。师孔亡，杨氏他适，氏毅然独
留，与女居。族人以其无后，攘其遗资，又欲嫁氏，以利
其聘，谓氏曰：“‘女长亦他姓人，汝艰苦若此，何不早去
富家’？氏哭曰：‘夫君有遗腹在外，倘幸生男，长而来归
我，去将畴依’。”未几，杨氏果生子，送还。氏大喜，抚养之
如己出，为娶妇，生孙，年七十二卒。